S-86/2019

Mál þetta, sem var tekið til dóms 10. apríl 2019, höfðaði lögreglustjórinn á höfuðborgarsvæðinu með ákæru 12. febrúar 2019, á hendur A-kk-þgf G-kk-þgf, kt. 000000-0000, [...];

,,fyrir umferðarlagabrot, með því að hafa föstudaginn 3. ágúst 2018 ekið bifreiðinni [...] sviptur ökurétti um Hellisgötu í Hafnarfirði uns lögregla stöðvaði aksturinn við Hellisgötu 7.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987. Þess er krafist að ákærði verði dæmdur til refsingar [og] til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um það brot sem honum er gefið að sök og er það réttilega heimfært til refsiákvæða í ákærum. Ákærði hefur því unnið sér til refsingar.

Ákærði er fæddur [...] og á samkvæmt framlögðu sakavottorði að baki sakaferil sem nær aftur til 2012. Við ákvörðun refsingar í máli þessu hefur eftirfarandi áhrif: Ákærði gekkst undir sektargerð lögreglustjóra 29. október 2013 þess efnis að ákærði samþykkti greiðslu 170.000 króna sektar og að sæta sviptingu ökuréttar í átta mánuði fyrir akstur undir áhrifum áfengis og ávana- og fíkniefna. Með sektargerð lögreglustjóra 15. janúar 2014 samþykkti ákærði greiðslu 60.000 króna sektar vegna aksturs sviptur ökurétti. Ákærði gekkst undir sektargerð lögreglustjóra 14. febrúar sama ár þess efnis að ákærði samþykkti greiðslu sektar að fjárhæð 60.000 krónur vegna aksturs sviptur ökurétti 30. desember 2013. Með sektargerð lögreglustjóra 5. júní 2014 samþykkti ákærði greiðslu 320.000 króna sektar vegna aksturs sviptur ökurétti og undir áhrifum áfengis 3. maí 2014. Ákærði var dæmdur í 45 daga fangelsi og var sviptur ökurétti ævilangt með dómi 14. janúar 2014 vegna akstur undir áhrifum áfengis og sviptur ökurétti. Með dómi 9. júlí 2015 var ákærði dæmdur í þriggja mánaða fangelsi auk þess sem ævilöng ökuréttarsvipting ákærða var áréttuð fyrir akstur sviptur ökurétti og undir áhrifum áfengis og ávana- og fíkniefna. Ákærði var dæmdur í sex mánaða fangelsi auk þess sem ævilöng ökuréttarsvipting hans var áréttuð með dómi 23. maí 2018 fyrir akstur sviptur ökurétti og undir áhrifum áfengis.

Samkvæmt framangreindu um sakaferil ákærða, og að broti hans virtum, þykir refsing hans samkvæmt dómvenju réttilega ákveðin fangelsi í fjóra mánuði.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun skipaðs verjanda hans, I-kk-ef V-kk-ef G-kk-ef lögmanns, sem þykir hæfilega ákveðin 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf G-kk-nf, sæti fangelsi í fjóra mánuði.

Ákærði greiði 105.400 krónur í sakarkostnað, sem er þóknun skipaðs verjanda hans, I-kk-ef V-kk-ef G-kk-ef lögmanns.

M-kvk-nf H-kvk-nf H-kvk-nf